Romina Power

Romina Pauer (, pilnas vardas – Romina Francesca Power; g. 1951 m. spalio 2 d. Los Andželas) – amerikiečių-italų dainininkė ir aktorė, geriausiai žinoma kaip dueto Al Bano ir Romina Power su savo buvusiu vyru Albano Carrisi narė.

 Biografija 
Romina yra vyriausia garsaus JAV aktoriaus Tyrone Power ir jo žmonos, meksikiečių aktorės Linda Christian duktė, gimusi 1951 m. Los Andžele. 1956 m. tėvams išsiskyrus, Romina su seserimi Taryn liko gyventi su motina ir nuolatos keitė gyvenamąją vietą. Šeima buvo įsikūrusi Meksike, Italijoje, o koledžą ji lankė Anglijoje.Biography of Romina Power at her official web site.
Jau vaikystėje ji susidomėjo muzika, o mėgstamiausi atlikėjai buvo Bob Dylan bei The Beatles. Gyvendama Italijoje, Romina patraukė kino kūrėjų dėmesį ir dar 1965 m. debiutavo komedijoje „Menage all’italiana“. Nors daugelis juostų buvo komedijos, iš Rominos filmografijos išsiskiria 1969 m. režisieriaus Jesus Franco erotinis filmas „Markizas de Sadas. Žiustina“, kuriame ji atliko pagrindinį vaidmenį.

1967 m. kino aikštelėje Romina susipažino su dainininku ir aktoriumi Albano Carrisi, su kuriuo po 3 metų susituokė. 1975 m. jie sukūrė muzikinį duetą Al Bano ir Romina Power, sulaukusį milžiniško pasisekimo Italijoje bei kaimyninėse šalyse, taip pat Lotynų Amerikoje bei TSRS. Atlikėjai pardavė daugiau kaip 65 milijonus įrašų kopijų, 2 kartus dalyvavo Eurovizijos dainų konkurse (1976 ir 1985 m.), kur abu kartus užėmė 7 vietą, bei laimėjo Sanremo muzikos festivalį (1984 m.). Be to, jie nusifilmavo keliuose muzikiniuose filmuose.

1999 m., porai paskelbus apie skyrybas, iširo ir duetas.

2005 m. Romina buvo viena iš Italijos TV programos „Šok su žvaigžde“ teisėjų. 2006−2007 m. Milane surengė keletą savo dailės kūrinių parodų bei debiutavo kaip režisierė filmu „Upaya“ (2006).

2007 m. Romina nusprendė palikti Italiją ir įsigijo namą Arizonoje. Sprendimą išvykti ji motyvavo negalėjimu atskleisti savo, kaip rašytojos ir dailininkės talento, bei per didelio žiniasklaidos dėmesio.Spettacoli.tiscali.it , Romina Power: „Addio lascio l’Italia“Tgcom.ùrfozdry/oy , La Power: „Italia addio per sempre“ 2008 m., motinai susirgus vėžiu, ji persikėlė pas ją į Palm Springsą, kur gyveno 3 metus iki šios mirties 2011 m.

2012 m. Romina išleido solo albumą, o 2013 m. kartu su buvusiu vyru surengė bendrą pasirodymą Maskvoje. 2015 m. jie dar kartą kartu pasirodė scenoje kaip kviestiniai svečiai Sanremo festivalyje.

 Šeima 
Su Albano Carrisi Romina susilaukė 4 vaikų:
 Ylenia Maria Sole (g. 1970). 1994 m., jiems viešint Naujajame Orleane, mergina dingo ir iki šiol nėra žinių apie jos likimą;
 Yari (g. 1973), vienintelis poros sūnus;
 Cristel Chiara (g. 1985)
 Romina Jolanda (g. 1987)
Romina laisvai kalba angliškai, itališkai, ispaniškai, prancūziškai ir vokiškai. Šiuo metu ji nuolatos gyvena JAV.

 Filmografija 
 Menage all’italiana (1965)
 Kaip aš išmokau mylėti moteris (1966)
 Per amore… per magia… (1967)
 Assicurasi vergine (1967)
 L’oro del mondo (1967)
 Vingt-quatre heures de la vie d’une femme (1968)
 Il suo nome è Donna Rosa (1969)
 Pensando a te (1969)
 Markizas de Sadas. Žiustina (1969)
 Carnal Circuit (1969)
 Las trompetas del apocalipsis (1969)
 Mezzanotte d’amore (1970)
 Angeli senza paradiso (1970)
 Champagne in paradiso (1984)
 Il ritorno di Sandokan (1996, TV miniserialas)
 Tutti i sogni del mondo (2003, TV miniserialas)
 Upaya[9] (2005, scenarijaus autorė ir režisierė)
 Go Go Tales (2007)

 Diskografija 

 Solo albumai 
 12 canzoni e una poesia (1969)
 Ascolta, ti racconto di un amore (1974)
 Con un paio di Blue-Jeans (1974)
 Da lontano (2012)

 Al Bano ir Romina Power 
 Atto I (1975)
 1978 (1978)
 Aria pura (1979)
 Sharazan (1981) (ispanų kalba)
 Felicità (1982)
 Felicidad (1982) (ispanų kalba)
 Che angelo sei (1982)
 Que ángel será (1983) ((ispanų kalba)
 The Golden Orpheus Festival 1984 (1984)
 Effetto amore (1984)
 Sempre sempre (1986)
 Siempre siempre (1986) ((ispanų kalba)
 Libertà! (1987)
 Libertad (1987) ((ispanų kalba)
 Fragile (1988)
 Fragile (1988) ((ispanų kalba)
 Fotografia di un momento (1990)
 Fotografía de un momento (1990) ((ispanų kalba)
 Weihnachten bei uns zu Hause (1990) (also known as Corriere di Natale)
 Navidad ha llegado (1991) ((ispanų kalba)
 Vincerai (1991)
 Vencerás (1991) ((ispanų kalba)
 Notte e giorno (1993)
 El tiempo de amarse (1993) ((ispanų kalba)
 Emozionale (1995)
 Amor sagrado (1995) ((ispanų kalba)
 Ancora… Zugabe (1996)
 The Very Best – Live aus Verona (2015)

 Šaltiniai 

 Nuorodos 

 IMDb profilis
 Oficialus puslapis

Kategorija:JAV aktoriai
Kategorija:JAV atlikėjai
Kategorija:Italijos aktoriai
Kategorija:Italijos atlikėjai